สมเด็จพระสันตะปาปาฟรานซิส เสด็จถึงประเทศไทยแล้ว โดยมีคณะผู้แทนไทยให้การต้อนรับอย่างสมพระเกียรติ
สมเด็จพระสันตะปาปาฟรานซิส เสด็จถึงประเทศไทยแล้ว โดยมีคณะผู้แทนไทยให้การต้อนรับอย่างสมพระเกียรติ สมเด็จพระสันตะปาปาฟรานซิส พระประมุขแห่งนครรัฐวาติกัน และศาสนจักรโรมันคาทอลิก เสด็จถึงท่าอากาศยานทหาร กองบิน 6 กองบัญชาการกองทัพอากาศ ดอนเมือง แล้วเมื่อช่วงเที่ยงที่ผ่านมา โดยมีพลเอก สุรยุทธ์ จุลานนท์ องคมนตรี ผู้แทนพระองค์ และคณะผู้แทนรัฐบาล เช่น นายสมคิด จาตุศรีพิทักษ์ รองนายกรัฐมนตรี นายดอน ปรมัตถ์วินัย รัฐมนตรีว่าการกระทรวงการต่างประเทศ นายอิทธิพล คุณปลื้ม รัฐมนตรีว่าการกระทรวงวัฒนธรรม และผู้นำคริสตชนในประเทศไทย ให้การต้อนรับ โดยมีพิธีต้อนรับอย่างเป็นทางการ ด้วยการยิงสลุต 21 นัด ทั้งนี้ หลังเสด็จลงจากเครื่องบินที่ประทับ พระองค์ทรงเข้าทักทายประชาชน โดยเฉพาะ เด็กกลุ่มชาติพันธุ์ ที่มาเฝ้ารอรับเสด็จตั้งแต่ช่วงเช้าอย่างใกล้ชิด ก่อนจะขึ้นรถพระที่นั่ง เสด็จจะไปยังสถานเอกอัครสมณทูตวาติกันประจำประเทศไทย ถนนสาทรสำหรับการเสด็จเยือนไทยของสมเด็จพระสันตะปาปาฟรานซิสครั้งนี้ ถือเป็นการเสด็จขององค์ประมุขแห่งโรมันคาทาลิกครั้งที่ 2 นับจากที่สมเด็จพระสันตะปาปา จอห์น ปอลที่ 2 เคยเสด็จเยือนไทยในฐานะพระราชอาคันตุกะเมื่อปี 2527